1. ԳԻՏԵԼԻՔ ԵՎ ԻՄԱՍՏՈՒԹՅՈՒՆ

2. ՈՒՐԱԽՈՒԹՅՈՒՆ

3. ԱՊԱՀՈՎՈՒԹՅՈՒՆ ԵՎ ԱԶԱՏՈՒԹՅՈՒՆ ՎԱԽԻՑ

4. ԱՆՊԱՅՄԱՆԱԿԱՆ ՍԵՐ

5. ՓՈԽՀԱՐԱԲԵՐՈՒԹՅՈՒՆՆԵՐ

6. ԻՇԽԱՆՈՒԹՅՈՒՆ ՈՒՆԵՑՈՂՆԵՐԻ ՀԱՄԱՐ

7. ՆՊԱՏԱԿ

8. ԱՆՀԱՆԳՍՏՈՒԹՅՈՒՆ ԵՎ ՎԱԽ

9. ՄՏԵՐՄՈՒԹՅՈՒՆ ԱՍՏԾՈ ՀԵՏ

10. ՈՐՈՇՈՒՄՆԵՐ

11. ՎՍՏԱՀՈՒԹՅՈՒՆ

ԳԻՏԵԼԻՔ ԵՎ ԻՄԱՍՏՈՒԹՅՈՒՆ

Ես օծություն ունեմ Սուրբից և գիտեմ ամեն բան։ Այսօր Հիսուսն իմաստություն, արդարություն, սրբություն և փրկություն է ինձ համար, որովհետև ես ունեմ Քրիստոսի միտքը։ Ես կառուցում եմ իմ տունն իմաստությամբ և հաստատում եմ հանճարով (Ա Հովհ. 2.20, Ա Կորնթ. 1.30, Ա Կորնթ. 2.16, Հակոբ. 3.17, Առակ. 24.3)։

Այսօր Աստծո իմաստությունը հաղթանակ կտա ինձ, որովհետև Աստծո իմաստությունն ի վերուստ է։ Խոսելով Նրա իմաստության խոսքերը՝ ես խաղաղություն և ողորմություն կբերեմ իմ կյանքի իրավիճակներում։ Այսօր ես չեմ քայլի խավարում, որովհետև Սուրբ Հոգին կառաջնորդի ինձ ամեն ճշմարտության մեջ։ Տերը կտա ինձ հասկացողություն ամեն բանում։ Իմաստությունը և գիտելիքը կհաստատեն իմ ժամանակները, որովհետև ես ունեմ Քրիստոսի միտքը (Հակոբ. 3.17, Հովհ. 16.13, Ա Կորնթ. 1.30,

Բ Տիմոթ. 2.7, Եսայի 33.6, Ա Կորնթ. 2.16)։

Սատանան չի կարող հաղթել ինձ, քանի որ Աստված բերան և իմաստություն է տվել ինձ, որին թշնամին չի կարող հակառակ խոսել և ընդդիմանալ (Ղուկ. 21.15)։

Ես չեմ քայլում խավարում, որովհետև ինձ տրված է Երկնքի արքայության խորհուրդները գիտենալը։ Տերն իմաստուն է անում ինձ և սովորեցնում է այն ճանապարհը, որով պետք է գնամ։ Նրա աչքն ինձ վրա է (Մատթ. 13.11, Հռոմ. 1.19, Սաղմ. 32.8)։

Այսօր ես համոզված եմ, որ լցված եմ բարությամբ, ամեն գիտելիքով և կարողությամբ՝ իմ եղբայրներին օգնելու համար։ Ես հաճելի եմ Աստծո առջև, և Նա տալիս է ինձ իմաստություն, գիտելիք և ուրախություն (Հռոմ. 15.14, Ժողով. 2.26)։

Ես լցված եմ Տիրոջ կամքի գիտությամբ, ամեն իմաստությամբ և հոգևոր հանճարով։ Ես նոր ստեղծված եմ Քրիստոսում։ Ես Նրա գործակիցն եմ՝ ստեղծված Հիսուս Քրիստոսում։ Այս պատճառով, ես ունեմ Նրա իմաստությունը, և իմ որոշումներն առաջնորդվում են Նրանով (Կողոս. 1.9, Բ Կորնթ. 5.17,

Ա Կորնթ. 2.16, Եփես. 2.10)։

Աստված՝ իմ Տեր Հիսուս Քրիստոսի Հայրը, տալիս է ինձ իմաստության և հայտնության Հոգին, և իմ աչքերը լուսավորվում են, որ իմանամ Նրա ժառանգության փառավոր մեծությունն ինձանում և Նրա զորության գերազանց մեծությունը, որը հոսում է ինձանով (Եփես. 1.17-19)։

ՈՒՐԱԽՈՒԹՅՈՒՆ

Այսօր ես ուրախ կլինեմ, որովհետև կխոսեմ խոսքեր, որոնք կյանք են բերում ինձ և այլ մարդկանց։ Տիրոջ ուրախությունը՝ իմ կյանքի զորությունն է. այնպես որ, ես կարող եմ անել ամեն ինչ Քրիստոսով, Ով զորացնում է ինձ (Առակ. 15.23, Առակ. 25.11, Նեեմիա 8.10, Փիլիպ. 4.13)։

Այսօր իմ բերանից դուրս չի գա ոչ մի տգեղ խոսք, որովհետև ես խոսում եմ հավատքով լի և անձը կառուցող խոսքեր։ Այնպես որ, իմ խոսքերը կյանք և ուրախություն են բերում (Եփես. 4.29)։

Ես ուրախություն կունենամ իմ բերանի հարմար պատասխաններով. այնպես որ, այսօր ես զորությամբ լի խոսքեր կխոսեմ։ Այսօր ես կմտնեմ Տիրոջ ուրախության մեջ և կլինեմ մարդկանց ուրախության գործընկերը։ Ես հավատքի խոսքեր կասեմ մարդկանց (Առակ. 15.23, Մատթ. 25.23, Բ Կորնթ. 1.24)։

Ես սիրում եմ արդարությունը և ատում եմ անօրինությունը. այդ պատճառով Աստված՝ իմ Աստվածը, օծել է ինձ ուրախության յուղով ավելի, քան իմ ընկերներին։ Ես կհուսամ Տիրոջը և կուրախանամ։ Ես կգոչեմ ուրախությունից, որովհետև Նա պաշտպանում է ինձ։ Ես սիրում եմ Նրա անունը և զվարճանում եմ Նրանով (Եբր. 1.9, Սաղմ. 5.11)։

Իմ սիրտը ցնծում է Նրանով, որովհետև ես վստահում եմ Նրա սուրբ անվանը։ Ես ուրախությամբ կուրախանամ Տիրոջով, իմ անձը կխնդա իմ Աստծով, որովհետև Նա փրկության հանդերձներ հագցրեց ինձ, և արդարության պատմուճանը գցեց ինձ վրա։ Քո Խոսքն ինձ համար ուրախություն և սրտի ցնծություն եղավ, որովհետև Քո անունը կանչված է ինձ վրա, ո՛վ Տեր, Զորքերի Աստված (Եսայի 61.10, Երեմիա 15.16)։

ԱՌՈՂՋՈՒԹՅՈՒՆ ԵՎ ՀԱՐՍՏՈՒԹՅՈՒՆ

Տերն ուղարկեց Իր Խոսքը և բժշկեց ինձ և ազատեց ինձ իմ կորստից։ Ես ծառայում և պաշտում եմ Տիրոջը, և Նա օրհնում է իմ հացը և ջուրը և հեռացնում է տկարությունն ինձնից և իմ ընտանիքից։ Նա բժշկում է մեր բոլոր ցավերը և հիվանդությունները (Սաղմ. 107.20, Ելից 23.25, Սաղմ. 103.3բ)։

Հիսուսին մեռելներից հարություն Տվողի Հոգին բնակվում է ինձանում. այնպես որ, Քրիստոսին մեռելներից հարություն Տվողը կենդանացրել է իմ մահկանացու մարմինը՝ դարձնելով այն անընկալունակ բոլոր հիվանդությունների և տկարությունների հանդեպ (Հռոմ. 8.11)։

Իմ բոլոր կարիքները լրացված են Քրիստոս Հիսուսով, որովհետև իմ Աստված հոգում է իմ բոլոր կարիքներն Իր հարստության չափով՝ փառքով։ Քրիստոսը գնեց ինձ աղքատության, հիվանդության և հոգևոր մահվան անեծքից, և քանի որ ես Աբրահամի սերունդն եմ, Նա օրհնելով կօրհնի և շատացնելով կշատացնի ինձ։ Այսօր ես ստանում եմ Աստծո առատությունն ինձանում (Փիլիպ. 4.19, Գաղատ. 3.13, Եբր. 6.14)։

Ես տալիս եմ, և ինձ տրվում է՝ լավ չափով, թափ տրված, շարժված և լիփ-լիքը (Ղուկ. 6.38)։

Այսօր ես ցնծում եմ այն ամենի մեջ, ինչին իմ ձեռքը դիպչում է։ Նա օրհնում է իմ ձեռքի գործը։ Ես ուրախ եմ, և իմ կյանքում ամեն ինչ լավ է։ Իմ ընտանիքի կարիքները առատությամբ լրացված են Նրա միջոցով, Ով հոգում է իմ բոլոր կարիքները (Սաղմ. 128.1,2, Երկր. Օր. 12.7,18բ)։

Ապրանք և հարստություն կլինի իմ տանը, և իմ արդարությունը կմնա հավիտյան (Սաղմ. 112.3)։

ԱՊԱՀՈՎՈՒԹՅՈՒՆ ԵՎ ԱԶԱՏՈՒԹՅՈՒՆ ՎԱԽԻՑ

Այսօր ես և իմ սիրելիներն ապահովության մեջ ենք, որովհետև չկա իմաստություն, չկա հանճար և չկա ոչ մի խորհուրդ Տիրոջ դեմ (Առակ. 21.30)։

Ես լսում եմ Տիրոջ ձայնը՝ Նրա Խոսքի միջոցով։ Այդ իսկ պատճառով, ես ապահով բնակվում եմ և հանդարտ եմ չարիքի վախից (Առակ. 21.30)։

Իմ սիրելիները և ես փրկված ենք խավարի իշխանությունից և փոխադրված ենք Նրա սիրելի Որդու արքայության մեջ։ Ոչ մի չար բան չի հասնի, և ոչ մի նեղություն չի մոտենա իմ բնակարանին։ Ես հանգցնում եմ թշնամու կրակոտ նետերը, և ոչինչ չի կարող վնասել ինձ, որովհետև ավելի մեծ է Նա, որ ինձանում է, քան նա, որ աշխարհի մեջ է (Կողոս. 1.13, Սաղմ. 91.10, Եփես. 6.16, Ա Հովհ. 4.4)։

Ես հաստատված եմ արդարությամբ։ Ես հեռու եմ բռնությունից, որովհետև չեմ վախենում, և արհավիրքից, որովհետև այն չի մոտենա ինձ։ Աստված չի տվել ինձ երկչոտության հոգի, այլ՝ զորության, սիրո և զգաստության (Եսայի 54.14, Բ Տիմոթ. 1.7)։

Տերը իմ Ապավենն ու իմ Ամրոցն է, իմ Աստված, Ում ես վստահում եմ։ Նա իշխանություն է տվել ինձ՝ տրորելու օձերին և կարիճներին և թշնամու ամբողջ զորությունը. այնպես որ, ոչինչ որևէ կերպով չի վնասի ինձ (Սաղմ. 91.2, Ղուկ. 10.19)։

ԸՆՏԱՆԻՔ

Աստված իմ առջև է դրել կյանքը և մահը, օրհնությունը և անեծքը, և ես ընտրում եմ կյանքը, որ ապրեմ ես և իմ սերունդը։ Ես գիտեմ, որ իմ տունը խաղաղության մեջ կլինի։ Ես կայցելեմ իմ բնակարանը և չեմ մեղանչի։ Ես գիտեմ, որ իմ սերունդը մեծ կլինի, և իմ զավակները՝ երկրի խոտի պես։ Անօրենները կկործանվեն և կչքանան, բայց իմ տունը կմնա (Երկր. Օր. 30.19, Հոբ 5.24,25, Առակ. 12.7)։

Ես հավատում եմ Տեր Հիսուս Քրիստոսին, և փրկված եմ ես և իմ տունը (Գործք 16.31)։

Իմ զավակներն իմաստուն են և ուրախացնում են իմ սիրտը։ Նրանք Տիրոջից ուսված են, և մեծ է իմ զավակների խաղաղությունը (Առակ. 27.11, Եսայի 54.13)։

Ես կրթում եմ իմ զավակին նրա ճանապարհի համեմատ, և ծերացած էլ նա չի հեռանա դրանից

(Առակ. 22.6)։

Ես սովորեցնում եմ Աստծո Խոսքն իմ զավակներին՝ խոսելով այդ մասին, երբ նստած եմ իմ տանը, երբ ճանապարհ եմ գնում, երբ պառկում եմ, և երբ վեր եմ կենում։ Ես պատմում եմ այս մասին իմ զավակներին, և իմ զավակները պատմում են իրենց զավակներին, և նրանց զավակները՝ ուրիշ սերնդի (Երկր. Օր. 11.19, Հովել 1.3)։

Իմ որդիները և դուստրերը (ասե՛ք նրանց անունները) չեն մոռանա Աստծո օրենքը և ուսուցումները. նրանց սրտերը կպահեն Նրա պատվերները, որովհետև նրանք երկար օրեր և կենդանության տարիներ և խաղաղություն կշատացնեն իրենց համար։ Նրանք չեն թողնի, որ շնորհքն ու ճշմարտությունը հեռանան իրենցից, այլ կկապեն դրանք իրենց պարանոցի վրա և կգրեն իրենց սրտի տախտակներին։ Այսպես նրանք շնորհք և հաճություն կգտնեն Աստծո և մարդկանց առջև (Առակ. 3.1-4)։

Դու, Աստվա՛ծ, թույլ չես տա, որ իմ երեխաների ոտքերը սահեն կամ ինչ-որ տեղ գնան, բացի՝ դեպի Քեզ գալուց։ Դու պահպանում ես նրանց, և Դու չես քնում (Սաղմ. 121.3)։

Տե՛ր, Դու արդար ես։ Դու կտրեցիր այն հաստ պարանները (թվարկե՛ք հատուկ մեղքեր), որոնցով անօրեն սատանան ստրկացրեց մեզ (Սաղմ. 129.4)։

ԱՆՊԱՅՄԱՆԱԿԱՆ ՍԵՐ

Ես թույլ եմ տալիս, որ սերն առանց կեղծավորության լինի։ Ես ատում եմ չարը և հետևում եմ բարուն (Հռոմ. 12.9)։

Եվ սա եմ աղոթում, որ իմ սերն է՛լ ավելի հարստանա գիտելիքով և ամեն հասկացողությամբ, և որ ճանաչեմ Քրիստոսի սերը, որը գերազանց է ամեն գիտելիքից, և լցվեմ Աստծո ամեն լիությամբ

(Փիլիպ. 1.9, Եփես. 3.19)։

ՓՈԽՀԱՐԱԲԵՐՈՒԹՅՈՒՆՆԵՐ

Շնորհակա՛լ եմ, Հա՛յր, որ շրջապատում ես ինձ բարեհաճությամբ՝ ինչպես վահանով, և այդ պատճառով ես վայելում եմ իմ ընտանիքի և աշխատակիցների բարեհաճությունը, ինչպես նաև՝ այն մարդկանց, որոնց ես հանդիպում եմ այսօր (Սաղմ. 5.12)։

Հա՛յր, գոհանում եմ Քեզնից, որ _______________ և ես հաշտված ենք իրար հետ, քանի որ երկուսս էլ հաշտված ենք Հիսուսով՝ Նրա խաչի արյամբ։ Սա ճշմարիտ է՝ անկախ այն ամենից, թե ինչպես ենք վարվել մեկս մյուսի հանդեպ անցյալում (Կողոս. 1.20,21)։

ԻՇԽԱՆՈՒԹՅՈՒՆ ՈՒՆԵՑՈՂՆԵՐԻ ՀԱՄԱՐ

Այսօր ես աղոթում եմ իմ նախագահի և այլ իշխանավորների համար, որ նրանց սրտերը Տիրոջ ձեռքում լինեն, և Նա դարձնի դրանք՝ ուր որ ցանկանա (Առակ. 21.1)։

Մեր ազգը, հովիվները և եկեղեցին օրհնված են, որովհետև մեր Աստված՝ Տերն է, և մենք այն ժողովուրդն ենք, որը Նա ընտրեց՝ որպես ժառանգություն Իր համար (Սաղմ. 33.12)։

Քրիստոսի մարմինը և ես՝ Աստծո արդարությունն ենք. այդ իսկ պատճառով, ես բարձրացնում եմ այս ազգը և կապում եմ իշխանություններին, պետություններին, այս աշխարհի խավար աշխարհակալներին և այն չար հոգիներին, որոնք երկնավորների մեջ են, և անարդյունավետ եմ դարձնում նրանց իմ ազգի մեջ, իմ եկեղեցում, իմ ընտանիքում և իմ կյանքում, Հիսուսի անունով (Բ Կորնթ. 5.12, Առակ. 14.34, Եփես. 6.12)։

Խոսի՛ր Խոսքը

Սառա Բոուլինգ

Ես շատ վաղուց եմ կիրառում Աստծո Խոսքը խոսելու սկզբունքները։ Օրինակ՝ տարրական դասարաններում չէի սիրում բացօթյա սպորտային միջոցառումները, որովհետև ես միշտ ամենաթույլ արդյունքներն ունեի դասարանում։ Որպես կանոն՝ ես ստանում էի միայն կանաչ՝ «խրախուսական» ժապավեններ։ Այնպես որ, երբ գարունը գալիս էր, իմ վախը բացօթյա սպորտային միջոցառումներից՝ ավելանում էր։

Չորրորդ կամ հինգերորդ դասարանում մայրս և ես որոշեցինք բացօթյա սպորտային միջոցառումների հանդեպ իմ վախը և դժկամությունը փոխել Խոսքը խոսելու միջոցով։ Մենք ընտրեցինք մոտավորապես երեք աստվածաշնչյան խոսք հաղթանակի և առաջադիմության մասին։ Ես սկսեցի դավանել դրանք ամեն օր, գրեթե երկու շաբաթ՝ մինչև հերթական բացօթյա սպորտային միջոցառումը։ Գիտե՞ք, թե ինչ տեղի ունեցավ։ Այդ տարի ես առաջին անգամ ստացա իմ առաջին և երկրորդ տեղի ժապավենները և չստացա ոչ մի կանաչ ժապավեն, որը տալիս էին վերջին տեղերը զբաղեցրած երեխաներին։ Այդ պահից ի վեր ես սկսեցի վստահել Աստվածաշնչի խոսքերի զորությանն ավելի, քան իմ զգացմունքներին, մտքերին և աչքիս տեսածին։

Տարիների ընթացքում ես բազմաթիվ աստվածաշնչյան խոսքեր եմ հռչակել իմ կյանքում։ Իմ ամենասիրելի խոսքերից մի քանիսը, որոնք առավել մոտ են իմ սրտին, ցույց են տալիս Հիսուսին ճանաչելու կարևորությունը (Փիլիպ. 3.8-10, Ելից 33.11 և

Սաղմ. 25.14)։ Ես նույնպես աշխատում եմ իմ երեխաների հետ, որպեսզի նրանք աստվածաշնչյան խոսքեր խոսեն իրենց կյանքի ամեն օրվա վերաբերյալ։ Համաձայն Եսայի 55.11 և Եբրայեցիների 4.12 խոսքերի՝ ես համոզված եմ, որ Աստծո Խոսքը շատ զորավոր և արդյունավետ է։

Այնպես որ, ես խրախուսում եմ ձեզ միշտ ձեռքի տակ պահել այս գրքույկը, որպեսզի ասեք այն, ինչ Աստված է ասում բազմաթիվ իրավիճակներում, ոչ թե պարզապես այն, ինչ դուք մտածում և զգում եք։ Այնպես որ, ստորև ներկայացված են մի շարք խոսքեր, որոնք ես դավանել եմ իմ կյանքի տարբեր պահերին և տարբեր իրավիճակներում, ինչպես նաև՝ այլ խոսքեր, որոնք կարող են օգտակար լինել նաև ձեզ համար։

Ես ցանկանում եմ խրախուսել ձեզ, որ այս գրքույկը և սրանում բերված խոսքերը սկիզբ դնեն Աստծո Խոսքի դավանությանը ձեր կյանքում։ Կարող եմ ասել իմ անձնական փորձառությունից, որ իմ կյանքում ամենից շատ զորություն ունեն այն խոսքերը, որոնք խորապես անձնական են դարձել ինձ համար Աստվածաշունչն ուսումնասիրելու արդյունքում։

Ես համոզված եմ, որ Աստված ցանկանում է շատ խորը և անձնական հարաբերություններ ունենալ անհատապես յուրաքանչյուրիս հետ։ Ես հայտնաբերել եմ, որ Աստծուն չի կարելի գտնել բանաձևերի և համակարգերի մեջ, այլ՝ փոխհարաբերություններ կառուցելու և փոխվելու մեջ։ Այնպես որ, ցանկանում եմ ձեզ ուրախալի որոնումներ, ուրախալի հավատք և Աստծո հետ անձնական ուրախալի խորը հարաբերություններ։

ՆՊԱՏԱԿ

«Եվ մեր Տեր Աստծո վայելչությունը լինի մեզ վրա։ Եվ մեր ձեռքի գործերը հաստատի՛ր մեզանում, և մեր ձեռքի գործը հաստատի՛ր» (Սաղմ. 90.17)։

«Որովհետև Աստված է, որ ներգործում է ձեզանում՝ կամենալն էլ, անելն էլ՝ Իր հաճության պես» (Փիլիպ. 2.13)։

ԱՆՀԱՆԳՍՏՈՒԹՅՈՒՆ ԵՎ ՎԱԽ

«Քո հոգսն Աստծո վրա գցի՛ր, և Նա խնամք կանի քեզ համար։ Նա չի թողնի, որ արդարը հավիտյան շարժվի տեղից» (Սաղմ. 55.22)։

«Հաստատ միտք ունեցողին Դու կպահես կատարյալ խաղաղության մեջ, որովհետև նա վստահում է Քեզ» (Եսայի 26.3, NASB)։

«Մի՛ վախեցեք, կանգնե՛ք և տեսե՛ք Տիրոջ փրկությունը, որ այսօր կանի ձեզ համար» (Ելից 14.13)։

«Իմ աչքերը միշտ դեպի Տերն են, որովհետև Նա կհանի իմ ոտքերը որոգայթից» (Սաղմ. 25.15)։

ՄՏԵՐՄՈՒԹՅՈՒՆ ԱՍՏԾՈ ՀԵՏ

«Որ Քրիստոսը հավատքով բնակվի ձեր սրտերում, և դուք սիրով արմատ գցած և հաստատված լինեք։ Որ բոլոր սրբերի հետ իմանաք, թե ինչ է լայնությունը և երկարությունը և բարձրությունը և խորությունը։ Որ ճանաչեք Քրիստոսի սերը, որ ամեն գիտությունից գերազանց է, որ Աստծո ամեն լիությամբ լցվեք» (Եփես. 3.17-19)։

«Իմաստության սկիզբը՝ Տիրոջ երկյուղն է, և Ամենասուրբին ճանաչելը՝ հանճար» (Առակ. 9.10)։

«Որովհետև դուք ծառայության հոգին չառաք, որ դարձյալ վախենաք, այլ որդեգրության հոգին առաք, որով աղաղակում ենք՝ Աբբա՛, Հա՛յր» (Հռոմ. 8.15)։

«Սակայն առաջ Աստծո արքայությունը և Նրա արդարությունը խնդրեք, և այդ ամենը կտրվի ձեզ» (Մատթ. 6.33)։

«Եթե Հոգով ենք ապրում, Հոգով վարվենք» (Գաղատ. 5.25)։

«Հույսն էլ չի ամաչեցնում, որովհետև Աստծո սերը փռված է մեր սրտերի մեջ Սուրբ Հոգու ձեռքով, որ տրվեց մեզ» (Հռոմ. 5.5)։

«Եվ քո Տեր Աստված կթլփատի քո սիրտը և քո որդիների սիրտը, որ ամբողջ սրտովդ և ամբողջ հոգովդ քո Տեր Աստծուն սիրես, որ ապրես» (Երկր. Օր. 30.6)։

«Որովհետև հաստատ գիտեմ, որ ո՛չ մահ, ո՛չ կյանք, ո՛չ հրեշտակներ, ո՛չ իշխանություններ, ո՛չ զորություններ, ո՛չ ներկա բաներ, ո՛չ գալու բաներ, և ո՛չ բարձրություն, ո՛չ խորություն, և ո՛չ մեկ ուրիշ ստեղծված բան կարող է մեզ բաժանել Աստծո սիրուց, որ մեր Տեր Հիսուս Քրիստոսում է» (Հռոմ. 8.38,39)։

«Սովորեցնեմ ձեզ Աստծո ձեռքինը. Ամենակարողի մոտ եղածը չեմ ծածկելու» (Հոբ 27.11)։

ՈՐՈՇՈՒՄՆԵՐ

«Ո՞վ է այն մարդը, որ վախենում է Տիրոջից։ Ահա կսովորեցնի նրան այն ճանապարհը, որ ընտրել է» (Սաղմ. 25.12)։

«Իմ ոչխարներն Իմ ձայնը լսում են, և Ես ճանաչում եմ նրանց, և Իմ ետևից գալիս են» (Հովհ. 10.27)։

«Եվ քո ականջները լսելու են մի խոսք քո ետևից, որ կասի. «Սա՛ է ճանապարհը, սրանո՛վ գնացեք», երբ որ աջ կողմը պետք է գնաք, և երբ որ ձախ կողմը պետք է գնաք» (Եսայի 30.21)։

«Իմաստուն կանեմ քեզ և կսովորեցնեմ այն ճանապարհը, որ նրանում պիտի գնաս. կխրատեմ քեզ, Իմ աչքը քեզ վրա կլինի» (Սաղմ. 32.8)։

ՎՍՏԱՀՈՒԹՅՈՒՆ

«Իր Խոսքն ուղարկեց և նրանց բժշկեց և նրանց ազատեց իրենց կորստից» (Սաղմ. 107.20)։

«Այն օրը, որ կանչեցի Քեզ, պատասխանեցիր ինձ. Դու ինձ զորությամբ ուժովացնում ես իմ անձում» (Սաղմ. 138.3)։

«Տե՛րն է իմ զորությունը և իմ վահանը։ Իմ սիրտը Նրան է հուսացել, և Նա ինձ օգնություն եղավ։ Իմ սիրտը ցնծում է, և ես իմ օրհնությամբ փառաբանում եմ Նրան» (Սաղմ. 28.7)։

ԸՆՏԱՆԻՔ

«Բայց ես և իմ տունը Տիրոջն ենք պաշտելու» (Հեսու 24.15)։

«Եվ քո բոլոր որդիները Տիրոջից ուսված պիտի լինեն, և շատ պիտի լինի քո որդիների խաղաղությունը» (Եսայի 54.13)։

ՀԱՂԹԱՆԱԿ

«Բայց շնորհակալություն Աստծուն, որ ամեն ժամանակ մեզ հաղթող է անում Քրիստոսում և Իր գիտության հոտը մեզնով հայտնվում է ամեն տեղ»

(Բ Կորնթ. 2.14)։

«Ոչ մի զենք, որը շինված է քո դեմ, հաջողություն չի ունենա։ Եվ ամեն լեզու, որը կմեղադրի քեզ դատաստանում, դու կդատապարտես» (Եսայի 54.17, NASB)։

«Որովհետև Դու օրհնում ես արդարին, ո՛վ Տեր, Դու հաճությամբ պատում ես նրան՝ ինչպես վահանով» (Սաղմ. 5.12)։

«Բայց այս բոլոր բաներում առավել ևս հաղթում ենք Նրա միջոցով, որ մեզ սիրեց» (Հռոմ. 8.37)։

ԱՊՐԻ՛Ր ԽՈՍՔՈՎ

ԲԱՑԱՀԱՅՏԻ՛Ր ՀՐԱՇՔՆԵՐԸ

ԸՆԴՈՒՆԵ՛Ք ՀԻՍՈՒՍԻՆ՝ ՈՐՊԵՍ ՁԵՐ ՓՐԿԻՉ

Աստվածաշունչն ասում է. «Որովհետև եթե բերանովդ Հիսուսին Տեր դավանես և սրտումդ հավատաս, թե Աստված հարություն տվեց Նրան մեռելներից, կապրես» (Հռոմ. 10.9)։

ԱՂՈԹԵ՛Ք ԱՅՍ ԱՂՈԹՔԸ՝ ՀԻՍՈՒՍԻՆ

ՈՐՊԵՍ ՓՐԿԻՉ ԸՆԴՈՒՆԵԼՈՒ ՀԱՄԱՐ.

Սիրելի՛ Հիսուս, ես հավատում եմ, որ Դու մահացար ինձ համար և հարություն առար։ Ես խոստովանում եմ, որ մեղավոր եմ, և ունեմ Քո սիրո և ներման կարիքը։ Ե՛կ իմ կյանքի մեջ, ների՛ր իմ մեղքերը և տո՛ւր ինձ հավիտենական կյանք։ Ես դավանում եմ Քեզ որպես իմ Տեր։ Շնորհակա՛լ եմ իմ փրկության համար։ Ամե՛ն։

ԿԱ՛Պ ՀԱՍՏԱՏԵՔ ՄԵԶ ՀԵՏ...

MARILYN HICKEY MINISTRIES • 8081 E Orchard Road

Greenwood Village, CO 80111

Աղոթքի համար զանգահարե՛ք 1-888-637-4545

անվճար հեռախոսահամարով

կամ այցելե՛ք marilynandsarah.org կայքը

ԱՅՑԵԼԵ՛Ք ՄԵԶ ԱՌՑԱՆՑ.

marilynandsarah.org

savingmoses.org

Table of Contents

ԳԻՏԵԼԻՔ ԵՎ ԻՄԱՍՏՈՒԹՅՈՒՆ

ՈՒՐԱԽՈՒԹՅՈՒՆ

ԱՊԱՀՈՎՈՒԹՅՈՒՆ ԵՎ ԱԶԱՏՈՒԹՅՈՒՆ ՎԱԽԻՑ

ԱՆՊԱՅՄԱՆԱԿԱՆ ՍԵՐ

ՓՈԽՀԱՐԱԲԵՐՈՒԹՅՈՒՆՆԵՐ

ԻՇԽԱՆՈՒԹՅՈՒՆ ՈՒՆԵՑՈՂՆԵՐԻ ՀԱՄԱՐ

ՆՊԱՏԱԿ

ԱՆՀԱՆԳՍՏՈՒԹՅՈՒՆ ԵՎ ՎԱԽ

ՄՏԵՐՄՈՒԹՅՈՒՆ ԱՍՏԾՈ ՀԵՏ

ՈՐՈՇՈՒՄՆԵՐ

ՎՍՏԱՀՈՒԹՅՈՒՆ